b"\n_START_ARTICLE_\n(It's No) Sin\n_START_PARAGRAPH_\n\xc2\xab(It's No) Sin\xc2\xbb er en amerikansk popul\xc3\xa6rmusikksang fra 1951 med melodi av George Hoven og tekst av Chester R. Shill. Popul\xc3\xa6re innspillinger av sangen ble gjort av The Four Aces og av Eddy Howard._NEWLINE_Innspillingen med The Four Aces ble utgitt av Victoria Records med katalognummer 101. Dette var gruppas f\xc3\xb8rste listeplasserte plate og f\xc3\xb8rte til at den fikk kontrakt med et st\xc3\xb8rre plateselskap, Decca Records._NEWLINE_Innspillingen med Eddy Howard ble utgitt av Mercury Records med katalognummer 5711._NEWLINE_Knud Pfeiffer har skrevet en dansk tekst. Den danske tittelen er \xc2\xabEr det synd\xc2\xbb. Raquel Rastenni, sang med Radiodanseorkesteret spilte inn sangen i K\xc3\xb8benhvn i 1952. Den ble utgitt p\xc3\xa5 78-platene His Master's Voice X\xc2\xa08043 (i Danmark) og p\xc3\xa5 His Master's Voice A.L.\xc2\xa03229 (i Norge)._NEWLINE_Sangen fikk nytt liv i 1964 av The Duprees, en gruppe som gjorde et antall innspillinger med hits fra 1950-\xc3\xa5rene._NEWLINE_Denne sangen m\xc3\xa5 ikke forveksles med \xc2\xabSin\xc2\xbb, en annen popul\xc3\xa6r sang fra denne perioden."